b'\n_START_ARTICLE_\nLea Larin\n_START_PARAGRAPH_\nLea Larin (s\xc3\xbcndinud 16. veebruaril 1967) on eesti ajakirjanik, Eesti P\xc3\xa4evalehe peatoimetaja 2006\xe2\x80\x932011. _NEWLINE_Larin on l\xc3\xb5petanud Tallinna 44. Keskkooli, Tartu \xc3\x9clikooli bioloogia eriala ja Eesti Diplomaatide kooli._NEWLINE_Larin on t\xc3\xb6\xc3\xb6tanud ajalehtedes Post ja Eesti Ekspress reporteri ja toimetajana, noorteajakirja X peatoimetajana ja internetiportaali Mega peatoimetajana. _NEWLINE_Alates 2001. aastast t\xc3\xb6\xc3\xb6tas ta Eesti P\xc3\xa4evalehes. 2. augustil 2006 valis Eesti P\xc3\xa4evalehe n\xc3\xb5ukogu Lea Larini lehe peatoimetajaks ja juhatuse liikmeks. Aprillis 2011 kutsuti ta Eesti P\xc3\xa4evalehe juhatusest tagasi ja vabastati peatoimetaja ametist._NEWLINE_Alates 2013. aasta augustist on Lea Larin kultuurilehe Sirp tegevtoimetaja. Edasise t\xc3\xb6\xc3\xb6 k\xc3\xa4igus on ta v\xc3\xb5tnud \xc3\xbcle ka teadustoimetaja kohustused.'